Sklep predsednika Sodišča prve stopnje z dne 28. aprila 2009 – United Phosphorus proti Komisiji

(Zadeva T-95/09 R)

„Izdaja začasne odredbe – Direktiva 91/414/EGS – Odločba o nevključitvi napropamida v Prilogo I k Direktivi 91/414 – Predlog za odlog izvršitve in izdajo začasne odredbe – Fumus boni juris – Nujnost – Uravnoteženje interesov“

1. Izdaja začasne odredbe – Odlog izvršitve – Začasni ukrepi – Pogoji odobritve – Fumus boni juris – Nujnost – Resna in nepopravljiva škoda – Kumulativnost – Vrstni red preizkusa in način preverjanja – Diskrecija sodnika, pristojnega za izdajo začasnih odredb (členi 225 ES, 242 ES in 243 ES; Poslovnik Sodišča prve stopnje, člen 104(2)) (Glej točke od 17 do 19.)

2. Izdaja začasne odredbe – Odlog izvršitve – Pogoji odobritve – Fumus boni juris – Preizkus prima facie tožbenih razlogov, navedenih v utemeljitev glavne tožbe – Tožba zoper odločbo Komisije v okviru postopka uvrstitve snovi v Prilogo I k Direktivi 91/414 (člen 242 ES; Poslovnik Sodišča prve stopnje, člen 104(2); Direktiva Sveta 91/414; odločba Komisije 2008/902) (Glej točke 21, 30 in 31.)

3. Izdaja začasne odredbe – Odlog izvršitve – Začasni ukrepi – Pogoji odobritve – Nujnost – Resna in nepopravljiva škoda – Dokazno breme – Finančna škoda (člena 242 ES in 243 ES; Poslovnik Sodišča prve stopnje, člen 104(2)) (Glej točke od 32 do 35 in od 67 do 71.)

4. Izdaja začasne odredbe – Odlog izvršitve – Začasni ukrepi – Pogoji odobritve – Nujnost – Resna in nepopravljiva škoda – Finančna škoda, ki je kasneje lahko predmet finančne kompenzacije (člena 242 ES in 243 ES; Poslovnik Sodišča prve stopnje, člen 104(2)) (Glej točke od 73 do 82.)

5. Izdaja začasne odredbe – Odlog izvršitve – Pogoji odobritve – Tehtanje vseh zadevnih interesov – Prevlada varovanja javnega zdravja nad gospodarskimi pomisleki (člen 242 ES; Poslovnik Sodišča prve stopnje, člen 104(2)) (Glej točke od 83 do 88.)

6. Izdaja začasne odredbe – Odlog izvršitve – Začasni ukrepi – Sprememba ali razveljavitev (člena 242 ES in 243 ES; Poslovnik Sodišča prve stopnje, člen 108) (Glej točki 89 in 90.)

7. Izdaja začasne odredbe – Pristojnost sodnika, pristojnega za izdajo začasnih odredb – Izdaja sodnih odredb v izogib pomanjkljivemu sodnemu varstvu iz odločbe o odlogu izvršitve (člen 243 ES) (Glej točki 91 in 92.)

Predmet

Na eni strani, predlog za odlog izvršitve Odločbe Komisije 2008/902/ES z dne 7. novembra 2008 o nevključitvi napropamida v Prilogo I k Direktivi Sveta 91/414/EGS in o preklicu registracij fitofarmacevtskih sredstev, ki vsebujejo navedeno snov (UL L 326, str. 35) do razglasitve sodbe v postopku v glavni stvari in, na drugi strani, predlog za izdajo začasne odredbe.

Izrek

1) Izvršitev Odločbe Komisije 2008/902/ES z dne 7. novembra 2008 o nevključitvi napropamida v Prilogo I k Direktivi Sveta 91/414/EGS in o preklicu registracij fitofarmacevtskih sredstev, ki vsebujejo navedeno snov se zadrži do 7. maja 2010, vendar najkasneje do dneva razglasitve sodbe v postopku v glavni stvari.

2) Navedeni odlog je pogojen s tem, da United Phosphorus Ltd in Komisija najkasneje do 15. marca 2010 sodnemu tajništvu Sodišča prve stopnje predložita stališča glede hitrega postopka, ki je bil v zvezi z napropamidom začet na podlagi člena 13 Uredbe Komisije (ES) št. 33/2008 z dne 17. januarja 2008 o podrobnih pravilih za izvajanje Direktive Sveta 91/414 glede rednega in pospešenega postopka za oceno aktivnih snovi, ki so bile del programa dela iz člena 8(2) navedene direktive, vendar niso bile vključene v Prilogo I.

3) Komisiji se naloži, da na morebitno zahtevo družbe United Phosphorus sprejme ukrepe za zagotovitev polnega učinka tega sklepa nasproti državam članicam, ki so že pred 7. majem 2009 v skladu s členom 2 Odločbe št. 2008/902 razveljavile, preklicale ali zavrnile registracije fitofarmacevtskih sredstev, ki vsebujejo napropamid.